Na temelju članka 100. Statuta Škole za trgovinu i modni dizajn Rijeka, a u vezi sa člankom 34. Zakona o fiskalnoj odgovornosti (NN 111/2018) i člankom 7. Uredbe o sastavljanju i predaji Izjave o fiskalnoj odgovornosti (NN 95/2019) ravnateljica Škole za trgovinu i modni dizajn Rijeka, Antonija Bukša, dipl. oec. donosi

# PROCEDURU OBRAČUNA I NAPLATE POTRAŽIVANJA

## Članak 1.

Ovim aktom propisuje se procedura obračuna i naplate dospjelih nenaplaćenih potraživanja u Školi za trgovinu i modni dizajn Rijeka (u daljnjem tekstu: Škola), osim ako posebnim propisom ili općim aktom Škole nije drugačije uređeno.

## Izrazi koji se koriste u ovoj Proceduri za osobe u muškom rodu, neutralni su i odnose se na muške i ženske osobe.

## Članak 2.

Škola pruža uslugu iznajmljivanja prostora i opreme (sportske dvorane, postavljanje automata za napitke).

## Članak 3.

Ravnatelj pokreće postupak obračuna i naplate potraživanja koji obvezuju Školu. Postupak naplate potraživanja provodi se po sljedećoj proceduri :

|  |  |  |  |  |
| --- | --- | --- | --- | --- |
| Red.br. | AKTIVNOST | ODGOVORNOST | DOKUMENT | ROK |
| 1. | Vođenje evidencije dospjelih i nedospjelih potraživanja | Voditelj računovodstva | Evidencija potraživanja- knjigovodstvena kartica | Po dospijeću |
| 2. | Utvrđivanje dospjelog  nenaplaćenog potraživanja | Voditelj  računovodstva | Knjiga izlaznih računa | Po dospijeću |
| 3. | Kontaktiranje dužnika-  upućivanje opomene i požurnice | Voditelj računovodstva | Opomena, požurnica | 30 dana od dospijeća računa |
| 4. | Upućivanje opomene pred  ovrhu | Voditelj  računovodstva | Opomena pred ovrhu | Odmah po dobivenom  izvješću |
| 5. | Pokretanje ovršnog  postupka uz prethodno odobrenje ravnatelja | Tajnik | Rješenje o ovrsi | Odmah po dobivenom  izvještaju uz prethodno odobrenje ravnatelja/ice |
| 6. | Izvještavanje o pokrenutim ovrhama | Tajnik | Izvještaj o pokrenutim ovrhama | Po pokretanju i pravomoćnosti |
| 7. | Izvještavanje o rezultatima  ovrhe | Tajnik , Voditelj  računovodstva | Evidencija prisilne  naplate | Tijekom godine |

## Članak 4.

Ukoliko se utvrdi da su potraživanja nenaplativa temeljem pravomoćnih odluka nadležnog tijela (odluke suda i sl.), da su potraživanja nenaplativa zbog nastajanja zastare sukladno važećim zakonskim propisima, da potraživanja nemaju valjanu pravnu osnovu zbog okolnosti propisanih sukladno donesenim aktima osnivača ustanove, potraživanje će se djelomično ili u potpunosti otpisati. Odluku o otpisu donosi Ravnatelj Škole.

## Članak 5.

Ova Procedura stupa na snagu dan nakon dana objave na oglasnoj ploči i internet stranici Škole. Stupanjem na snagu ove Procedure prestaje važiti Procedura obračuna i naplate potraživanja (KLASA: 003-06/15-01/06, URBROJ:2170-56-02-15-02 od 04.05.2015.g.)

Ova Procedura obračuna i naplate potraživanja objavljena je na oglasnoj ploči škole dana 12.05.2023. godine, a primjenjuje se od dana 13.05.2023.godine.

Ravnateljica:

\_\_\_\_\_\_\_\_\_\_\_\_\_\_\_\_\_\_\_

Antonija Bukša, dipl. oec.

KLASA:011-03/23-02/05

URBROJ:2170-60-01-23-01

U Rijeci, 12.05.2023.g.